open-index/open-wikipedia-markdown huggingface dataset:
Aleksandras Lebedevas (1893)

**Aleksandras Lebedevas** (1893 m. lapkričio 27 d. Panevėžyje, Rusijos imperija – 1969 m. kovo 15 d. Leningrade, TSRS) – fizikas, elektroninės optikos specialistas, TSRS mokslų akademijos narys, TSRS Aukščiausiosios Tarybos deputatas, Socialistinio darbo didvyris (1957), 5 kartus apdovanotas Lenino ordinu (1945, 1953, 1953, 1957, 1959), 3 kartus Darbo raudonosios vėliavos ordinu (1943, 1951, 1957), Garbės ženklo ordinu (1939), Lenino premija (1959) ir Stalino premija (1947, 1949).

## Biografija

Gimė 1893 m. lapkričio 27 d. Panevėžyje. Tėvas Aleksejus Lebedevas buvo Panevėžio realinės mokyklos direktorius. Nuo vaikystės tėvas suteikė daug žinių apie fiziką. 1911 m. baigė Sankt Peterburgo realinę mokyklą. 1916 m. baigė Sankt Peterburgo universiteto fizikos fakultetą. 1919 m. pradėjo dirbti optikos institute. 1922-1926 m. vyresnysis asistentas fizikos katedroje. Dirbo mokslinėje grupėje kūrusioje optinius stiklus, kurie buvo pagaminti 1926 m. ir TSRS nuo 1927 m. nebeimportavo optinių stiklų. 1930 m. devyniems mėnesiams išvyko į komandiruotę Jungtinėje Karalystėje, kur dirbo su nobelio premijos laureatu William Henry Bragg, vykdė elektronų difrakcijos ir rentgenostruktūrinius tyrimus. 1934 m. dalyvavo ekspedicijoje ant Elbruso kalno, kur vykdė saulės radiacijos tyrimus. 1935 m. balandžio 29 d. tapo fizikos ir matematikos mokslų daktaru. 1943 m. su savo mokslinių tyrimų darbo grupe sukūrė elektroninį mikroskopą, už tai buvo apdovanotas Stalino premija. Taip pat sukūrė nemažai elektroninės optikos prietaisų taikomų medicininiuose tyrimuose. 1944-1952 m. vadovavo elektronikos skirtos gynybos pramonei institutui. 1947 m. Leningrado universiteto elektrofizikos fakulteto katedros vadovas. Nuo 1950 m. su savo mokslinių tyrimų grupe vykdė lazerinių technologijų tyrimus, kūrė lazerius, kurie buvo diegiami įvairiuose pramonės sektoriuose. 1950-1956 m. TSRS Aukščiausiosios Tarybos deputatas. 1953-1956 m. TSRS Aukščiausiosios Tarybos pirmininkas. Mirė 1969 m. kovo 15 d. Leningrade.


Vaizdas:LebedevAA 1911 1916.jpg|Sankt Peterburgo universiteto studentas
Vaizdas:Bragg lab1 1930.jpg|1930 m. komandiruotėje Anglijoje, centre sėdi W. Bragg, pirmas iš kairės A. Lebedevas, pirmas iš dešinės G. Gamovas
Vaizdas:LebedevAA Electron microscope 1943.jpg|1943 m. sukurtas elektroninis mikroskopas


## Nuorodos

* Biografija I (rus.)
* Biografija II (rus.) 
* Biografija III (rus.) 
* Panevėžio kalendorius 

## Literatūra
* В. Н. Верцнер, Л. П. Страхов Александр Алексеевич Лебедев (некролог) // Успехи Физических Наук. — 1969. — Т. 99. — № 1. — С. 153—154.
* Храмов Ю. А. Лебедев Александр Алексеевич // Физики: Биографический справочник / Под ред. А. И. Ахиезера. — Изд. 2-е, испр. и дополн. — М.: Наука, 1983. — С. 157. — 400 с. — 200 000 экз. (в пер.)
Malynas

**Malynas** () – miestas Žytomyro srityje, Ukrainoje. Malyno rajono administracinis centras (neįeina į rajono sudėtį). Nutolęs 100 km į šiaurės vakarus nuo Kijevo. 26 941 gyventojas (2012 m. duomenys). Prie magistralės Кijevas – Kovelis – Varšuva. Mieste yra seisminė stebėjimo stotis.

## Galerija

File:Malyn 08.jpg|Malyno centrinė aikštė
File:Malyn 02.jpg|Kultūros namai
File:Malyn 01.jpg|Malyno istorinis pastatas
File:Вокзал зал.станції Малин.jpg|Malyno traukinių stotis
Bohumynas

**Bohumynas** (; ; ) – miestas Karvinos rajone, Moravijos-Silezijos krašte, Čekijoje. Prie pasienio su Lenkija. Odros (Oderio) ir Olsos upių santakoje. 21 726 gyventojai (2013 m. duomenys). Vienas svarbiausių šalies geležinkelio mazgų.

Miestas sudarytas iš seno (istorinio) ir naujo (pramoninio) Bohumyno. Dauguma gyventojų – čekai; lenkai sudaro mažumą. Mieste taip pat gyvena didžiausia Čekijoje esanti čigonų bendruomenė. Prieš karą miestelyje gyveno daug vokiečių.

## Istorija
Miestelis pirmą kartą paminėtas 1256 m. kaip *Bogun*.
Platonas Kulakovskis

**Platonas Kulakovskis** (1848 m. liepos 8 d. Panevėžyje, Rusijos imperija – 1913 m. gruodžio 31 d. Sankt Peterburgas, Rusijos imperija) – slavistas, rašytojas, redaktorius, visuomenės veikėjas, brolis filologas-istorikas Julijanas Kulakovskis.

## Biografija

Gimė 1848 m. liepos 8 d. Panevėžyje. Mokėsi Panevėžio realinėje mokykloje, nuo 1864 m. mokėsi Vilniuje, kurią 1866 m. baigė aukso medaliu. Vėliau mokėsi istoriją ir filologiją Maskvos universitete. 1870 m. baigus mokslus paskirtas rusų kalbos mokytoju Vladimire, bet tais pačiais metais perkeltas į Maskvą, kur dirbo iki 1878 metų. Domėjosi vakarų slavų literatūra, buvo išvykęs į Prahą, Liublianą ir Zagrebą. 1878-1882 m. dėstė rusų kalbą Belgrade. Nuo 1884 m. dėstė rusų kalbą Varšuvos universitete. 1886-1892 m. buvo laikraščio *Варшавского дневника* redaktoriumi. 1893-1902 m. gyveno Zagrebe, kur tyrinėjo Kroatijos istoriją. Nuo 1902 m. dirbo Rusijos valstybės žinių redakcijoje. 1908-1911 m. redagavo laikraštį *Rusijos pakraštyje*. Buvo įvairių slavistinių organizacijų narys, parašė nemažai straipsnių slavizmo tematika. Mirė 1913 m. gruodžio 31 d. Sankt Peterburge.

## Nuorodos

* Biografija (rus.)

## Literatūra
* Кулаковский Платон Андреевич // Энциклопедический словарь Брокгауза и Ефрона: В 86 томах (82 т. и 4 доп.). – СПб., 1890–1907.
Julijanas Kulakovskis

**Julijanas Kulakovskis** (1855 m. liepos 25 d. Panevėžyje, Rusijos imperija – 1919 m. vasario 21 d. Kijeve) – filologas, istorikas, archeologas, vertėjas, publicistas, pedagogas brolis slavistas Platonas Kulakovskis.

## Biografija

Gimė 1855 m. liepos 25 d. Panevėžyje. Baigė Panevėžio realinę gimnaziją. 1871-1876 m. mokėsi istoriją ir filologiją Maskvos universitete. 1876-1878 m. dirbo vyresniuoju asistentu filologijos katedroje. 1878-1880 m. dalyvavo mokslinėje misijoje Bonoje, Tiubingene ir Berlyne. Nuo 1880 m. dėstė Romos istoriją ir literatūrą bei lotynų kalbą Kijevo universitete. Parašė nemažai knygų apžvalgų, biografijų ir nekrologų. Nuo 1890 m. dalyvavo archeologiniuose kasinėjimuose Kerčėje ir Senajame Kryme. 1884-1908 m. dalyvavo visuose pasauliniuose archeologų kongresuose. 1903 m. dalyvavo Romos istorikų kongrese, 1909 m. Berlyne, 1912 m. Leidene. Paskutiniais savo gyvenimo metais rengė istorinį leidinį apie Bizantijos istoriją. Mirė 1919 m. vasario 21 d. Kijeve. Apdovanotas 3-ojo laipsnio Anos ginklo ordinu.

## Nuorodos

* Biografija (rus.)

## Literatūra
* Юлиан Андреевич Кулаковский (1855–1919): Библиографический указатель (К 80-летию со дня смерти) / Сост. и авт. вступ. ст. А. А. Пучков. Киев: НИИТИАГ, 1999.
* *[[Пучков, Андрей Александрович|Пучков А. А.]]* Kulakovius: Киевский профессор римской словесности в стружках времени (Эпопея). Нью-Йорк: Алмаз, 2019. 1136 с.: 480 ил.
Chrudimas

**Chrudimas** () – miestas Pardubicių krašte, Čekijoje, istoriniame rytų Bohemijos regione. Chrudimo rajono administracinis centras. Nutolęs 110 km į šiaurės rytus nuo Prahos ir 11 km į pietus nuo Pardubicių. 23 168 gyventojų (2020 m. duomenys). Per miestą teka upė Chrudimka. 

## Istorija
Pirmos archeologinės žymės datuotos 5. - 4-ame tūkstantmetyje prieš mūsų era, kada šiaurrytiname miesto pakraštyje egzistavo piliakalnis, vardu Pumberka. Pirmą kartą paminėtas 995 m. 1055 m. čia žygyje į Vengriją žuvo čekų kunigaikštis iš pršemislaičių dinastijos Bržetislavas I. Iki 1918 m. priklausė Habsburgų monarchijai. Valdant Marijai Teresei, tapo regiono centru. XIX a. gale gyveno 13 000 žmonių. Pramonės perversmas pakeitė gyventojų socialinę gerovę. Chrudimas buvo žinomas kaip „Rytų Bohemijos Atėnai“.

## Sportas
* MFK Chrudim futbolo klubas.
* „Stadion Za Vodojemem“ – futbolo stadionas, kurio talpa 1,5 tūkst. žiūrovų,

## Miestų partnerystė
*  Edė (Nyderlandai)
*  Svidnykas (Slovakija)
*  Olesnica (Lenkija)

## Išnašos

## Nuorodos
* Oficiali miesto svetainė
Gabrielė Šulskė

**Gabrielė Gutkauskaitė–Šulskė** (g. 1990 m. spalio 26 d. Šiauliuose) – Lietuvos krepšininkė, nacionalinės rinktinės narė.

2024 m. rugsėjo viduryje persikėlė į antrąjį sezoną MKL žaidžiančią Panevėžio  „MKK Panevėžys“ klubą.

## Pasiekimai
* Lietuvos Moterų krepšinio lyga: 2015
* LKF Moterų krepšinio taurė: 2015
* Europos žaidynių 3x3 krepšinio čempionatas: 2023 m.

## Nuorodos

* Profilis www.basketnews.lt
* Susiję straipsniai www.delfi.lt

## Šaltiniai
Kamilė Nacickaitė

**Kamilė Nacickaitė** (g. 1989 m. gruodžio 28 d. Šiauliuose) – Lietuvos krepšininkė.

2008 m. baigė Auroros Redžio Jėzuitų vidurinę mokyklą Kolorade, JAV. 2012 m. baigė Drekselio universitetą, kuriame buvo moterų krepšinio komandos lydere.

2023 m. birželio viduryje pasirašė sezono trukmės sutartį su Prancūzijos Buržo „Tango Basket“ klubu.

2025 m., po petraukos karjeroje dėl motinystės, pasirašė sutartį su Vilniaus „Kibirkšties“ komanda.

## Pasiekimai
* Turkijos krepšinio taurė: 2016 m.
* Prancūzijos krepšinio taurė: 2024 m.
* Pasaulio 3x3 krepšinio čempionatas: 2022 m. 4 vieta
* Europos žaidynių 3x3 krepšinio čempionatas: 2023 m. 1 vieta

## Nuorodos
* Profilis www.basketnews.lt
* Susiję straipsniai www.delfi.lt

## Šaltiniai
Iveta Marčauskaitė

**Iveta Marčauskaitė-Šalkauskė** (g. 1982 m. vasario 3 d. Šiauliuose) – Lietuvos krepšininkė.

## Nuorodos

* Profilis www.basketnews.lt
* Susiję straipsniai www.delfi.lt
Daria Kinzer

**Daria Kinzer** (g. 1988 m. gegužės 29 d. Ašafenburgas, Vakarų Vokietija) – Kroatijos dainininkė.

Daria gimė Vakarų Vokietijoje kroatės ir vokiečio šeimoje, tačiau užaugo Austrijoje. 2011 metais atlikėja atstovavo Kroatijai 2011 m. „Eurovizijos“ dainų konkurse, vykusiame Diuseldorfe, Vokietijoje. „Eurovizijos“ pusfinalyje atlikusi dainą „Celebrate“, Daria su 41 tašku užėmė 15 vietą. Eurovizinis kūrinys taip pat įrašytas ir vokiečių kalba, pavadinimu „Diese Nacht“.

Šiuo metu atlikėja gyvena ir studijuoja Vienoje, Austrijoje. 2013 m. liepos mėn. išleido debiutinį albumą „Zwischen Himmel und Erde“.

## Diskografija
* 2013: *Zwischen Himmel und Erde*

## Nuorodos
* Oficiali svetainė 

|-
Karolis Navickas

**Karolis Navickas** (1990 m. balandžio 9 d. Šiauliuose) – Lietuvos regbininkas.

## Biografija

Karjerą pradėjo Šiaulių BC "Vairas" komandoje. Vėliau žaidė Durbano *Natal Sharks* jaunimo komandoje. Grįžęs į Europą 2009-2010 m. žaidė Maskvos *VVA-Podmoskovye*. 2010-2011 m. žaidė Mančesterio *Sale Sharks*. 2012-2013 m. Bordo *Union Bordeaux Bègles*. 2013-2014 m. žaidė Krasnojarsko *Krasny Yar*. Nuo 2014 m. Provanso *Pays d‘Aix*.

## Nuorodos

* Regbininkas K. Navickas grįžta į Prancūziją
* Profilis www.epcrugby.com 
* Profilis www.espncrum.com
Siw Malmkvist

**Siw Gunnel Margareta Malmkvist** (g. 1936 m. gruodžio 31 d. Landskrūna, Švedija) – populiari švedų dainininkė, garsi Skandinavijoje ir Vokietijoje.

Atlikėja du kartus dalyvavo „Eurovizijos“ konkurse: 1960 m. su daina „Alla andra får varann“ atstovavo Švedijai ir 1969 m. su „Primaballerina“ Vokietijai. 1964 m. Siw tapo žinoma Vakarų Vokietijoje dėl hitu tapusios dainos „Liebeskummer lohnt sich nicht“.

Siw yra įrašiusi apie 600 dainų dešimčia skirtingų kalbų: švedų, danų, norvegų, suomių, olandų, vokiečių, anglų, prancūzų, italų ir ispanų.

## Šaltiniai

## Nuorodos

* Oficiali svetainė 

|-
Pršerovas

**Pršerovas** (; ) – miestas Olomouco krašte, Čekijoje. Per miestą teka Bečva. 45 079 gyventojų (2012 m. duomenys). Nutolęs 22 km į pietryčius nuo Olomouco.

## Istorija
Rašytiniuose šaltiniuose pirmą kartą paminėtas 1133 m. 1256 m. karalius Pšemyslavas Otakaras suteikė Pršerovui karališko miesto privilegijas. 1841 m. nutiesus geležinkelio liniją, mieste sparčiai vystėsi pramonė ir žemės ūkis. Vėliau atsirado chemijos pramonė, buvo daromi odos gaminiai. Nuo 1933 m. gaminami optiniai prietaisai.

## Miestų partnerystė
*  Cuikas, Nyderlandai
*  Ozimekas, Lenkija
*  Kendzežynas-Kozlė, Lenkija
*  Bardejovas, Slovakija
*  Ivano Frankivskas, Ukraina
*  Dečynas, Čekija
Zincigas

**Zincigas** () – Vokietijos miestas Arveilerio rajone (Reino kraštas-Pfalcas), ant Reino kranto. Apie 5 km į pietryčius nuo Remageno ir 25 km į pietryčius nuo Bonos. 2004 m. jame gyveno apie 20 tūkst. gyventojų. 

## Istorija
Zincigas pirmą kartą oficialiai pripažintas buvo 762 m. liepos 10 d., kai karalius Pipinas Trumpasis. Karolio Didžiojo tėvas, Zincigo rūmuose (*Sentiaco Palacio*) paskelbė savo įsaką, kuriuo oficialiai pripažino miestą kaip *Sentiacum*. Miesto teises Zincigas pirmą kartą gavo 1267 m. spalio 9 d. 

Zincige kelis kartus buvo apsistojęs Šv. Romos imperijos imperatorius Frydrichas I Barbarosa, dėl ko Zincigas priskirtas prie Barbarosos miestų. 

Dukart viduramžių miestas Zincigas, kurį nuo 1300 m. saugojo masyvios miesto sienos, buvo beveik visiškai sunaikintas gaisrų – 1583 ir 1758 m. Viduramžių sienos liko labai nedaug, nes ją praktiškai visai sunaikino XIX a. pabaigos industrializacija ir miesto plėtimasis. Po Antrojo pasaulinio karo Zincigas patyrė populiacijos sprogimą, sparčiai tapo pramoniniu miestu. 

1969 m. rajonų reformos metu *Bad-Bodendorf*, *Franken*, *Koisdorf*, *Löhndorf* ir *Westum* tapo Zincigo rajonais. 

Šiandien Zincigas ir Remagenas yra tapę moderniais vartotojų centrais, su daug mokyklų ir prekybos centrų. 

## Dėmesio vertos vietos
* Š. Petro parapinė bažnyčia yra vėlyvoji romėnų bazilika, vienas svarbiausių romėnų architektūros paminklų.
* Vadinamoji  'zincigo pilis' buvo pastatyta Reino romantizmo laikotarpiu, 1854-1858 m. Ją kaip neogotikinio stiliaus vasaros vilą pastatė verslininkas *Gustav Bunge* iš Kelno. Pastatą supa sodas, įrengtas kaip romantinio stiliaus parkas. Pilyje šiuo metu veikia muziejus.
* *Zehnthof*
* Miesto viduramžių gynybinės sienos likučiai
* "Ahrmündung" Gamtos centras.

## Zincigo rajonai
Zincigo miestą sudaro 6 rajonai ir 19 kitų smulkesnių bendruomenių. 

2011 m. gruodžio 31 d.

## Nuorodos
Municipalinė asociacija

**Municipalinė asociacija** ( 'administracijų bendrija') – statutinė savivaldos institucija, sukurta statutu tokiose Vokietijos žemėse kaip Bavarija, Saksonija, Tiuringija ir Šlėzvigas-Holšteinas. Badene-Viurtemberge tą patį reiškia terminas *suderintoji municipalinė asociacija* ( 'suderintoji administracijų bendrija').

## Struktūra
Municipalinė asociacija paprastai sudaryta iš kelių gretimų vieno rajono municipalitetų. Ją kontroliuoja politinis atstovas, pirmininkas ar vykdomoji valdyba. Skirtingose žemėse šie asmenys gali būti oficialiai samdomi ar skiriami kaip burmistrai.
* Badenas-Viurtembergas – municipalinei asociacijai vadovauja tam tikro vykdomojo municipaliteto () burmistras.
* Tiuringija – municipalinėse asociacijose taip pat yra vykdomieji municipalitetai.
* Bavarija – vieno iš municipalitetų burmistras eina ir municipalitetų asociacijos pirmininko () pareigas.

## Funkcijos
Įprastinės municipalinių asociacijų valdžios funkcijos:
* Žemės panaudojimo planų suderinimas
* Nuotekų šalinimas
* Kapinių tvarkymas
* Priešgaisrinių brigadų aprūpinimas

## Taip pat skaitykite
Kitose Vokietijos žemėse yra/buvo panašūs administraciniai vienetai:
* amtai ()
* sudurtinės bendruomenės ()
* jungtinės bendruomenės ()
Patrick Fiori

**Patrick Fiori** (tikrasis vardas *Patrick Jean-François Chouchayan*; g. 1969 m. rugsėjo 23 d. Marselyje, Prancūzija) – Prancūzijos dainininkas.

Patrick gimė Marselyje armėno ir korsikietės šeimoje.

Kai jam buvo 12-ka, suvaidino pirmąjį vaidmenį miuzikle „La Légende des santonniers“. Po ketverių metų, atlikėjas įrašė pirmąją dainą „Stéphanie“. 1993 m. Patrick 1993 m. Eurovizijos konkurse su daina „Mama Corsica“ užėmė ketvirtą vietą. Kitais metais atlikėjas išleido debiutinį albumą „Puisque c’est l’heur“.

## Diskografija
* 1994: *Puisque c’est l’heure*
* 1995: *Le coeur a l’envers*
* 1999: *Prends moi*
* 2000: *Chrysalide*
* 2002: *Patrick Fiori*
* 2005: *Si On Chantait Plus Fort*
* 2008: *Les Choses De La Vie*
* 2010: *L’Instinct Masculin *
* 2014: *Choisir*
* 2017: *Promesse*

## Nuorodos

* 

|-
Ančiškių šv. Jokūbo koplyčia

**Ančiškių šv. Jokūbo koplyčia** – koplyčia, esanti Ančiškiuose, Biržų rajone, 5 km į vakarus nuo Vabalninko, prie kelio . Koplyčia stūkso gyvenvietės šiauriniame pakraštyje, ją supa senosios kaimo kapinaitės, aptvertos neaukšta akmenų mūro tvora su arkiniais įėjimo vartais. Ančiškiuose šv. Jokūbo koplyčia, pasak istorijos šaltinių, pastatyta 1736 m. kaimo gyventojų. Atnaujinta 2005-2008 m.

Priklauso Vabalninko Švč. M. Marijos Ėmimo į dangų parapijai, yra viena iš veikiančių ir prižiūrimų medinių koplyčių Vabalninko seniūnijoje, įtraukta į turistinį maršrutą „Biržų krašto medinės bažnyčios ir koplyčios“. Čia vyksta atlaidai, pamaldos, laidotuvės. Tradiciniai Šv. Jokūbo atlaidai sukviečia buvusius ir dabartinius ančiškiečius ir aplinkinių kaimų gyventojus.

## Architektūra

Koplyčios priekyje kyšo plokščia choro siena su frontonu, paremta žemais kresnais stulpeliais. Tai gana plačiai Lietuvoje paplitusių koplyčių tipas. 

## Galerija

Ančiškių koplyčia.JPG|Gale – trikampė apsidė
Ančiškių koplyčia, viduje.JPG|Viduje


## Šaltiniai
Znoimas

**Znoimas** (; ) – miestas Pietų Moravijos krašte, Čekijoje. Prie pasienio su Austrija. Znoimo rajono administracinis centras. Miestas įsikūręs ant uolos, kairiajame Dijės krante. Nutolęs 55 km į pietvakarius nuo Brno. 33 964 gyventojai (2013 m. duiomenys).

Miestas įkurtas 1055 m.

## Galerija

Znojmo-rotunda-svKateřiny2009d.jpg|Znoimo pilis
Znojmo-Town Hall Tower.jpg|Rotušės bokštas
Znaimer Altstadt2.jpg|Kolona menanti marą
Bob Martin

**Bob Martin** (tikrasis vardas *Leo Heppe*; g. 1922 m. birželio 7 d. Krasnojarske – m. 1998 m. sausio 13 d. Vienoje) buvo Austrijos dainininkas.

## Biografija

Muzikinė karjera prasidėjo 1951 metais, kai pradėjo dainuoti Vienos valstybinėje operoje, kur dirbo iki 1981 m. 1957-aisiais su Grethe Weiser nusifilmavo filme „Einmal eine große Dame sein“. Tais pačiais metais Bob Martin dalyvavo 1957 m. Eurovizijoje kaip Austrijos atstovas. Konkurse pasirodęs su daina „Wohin, kleines Pony?“ () atlikėjas gavo tik 2 taškus iš D. Britanijos ir 1 tašką iš Nyderlandų ir liko paskutinėje vietoje.

Po dalyvavimo Eurovizijoje, atlikėjas dažnai koncertuodavo vokiškai kalbančiose šalyse ir tapo ypač populiarus pietinėje Austrijoje.

## Nuorodos
* Daina ''Wohin, kleines Pony?''

|-
Kazimieras Vladislovas Sapiega

**Kazimieras Vladislovas Sapiega** (, ; 1650 m., Kodenis, Liublino vaivadija, Lenkija – 1703 m. balandžio 29 d., Kopyliaus kaimas) – LDK ir ATR garsus valstybinis ir karinis XVII a. pabaigos – XVIII a. pradžios veikėjas. Lietuvos didysis pastalininkis (1685 m.), Lietuvos didysis stalininkas (1686 m.), Lietuvos dvaro paiždininkis (1686–1689 m.), Trakų kaštelionas (1689–1697 m.), Trakų vaivada (1697–1703 m.), Bresto seniūnas.

## Biografija
Lietuvos garsios bajorų Sapiegų giminės atstovas, herbo „Lis“ savininkas. Karūnos lauko raštininko Jono Frederiko Sapiegos (1618–1664) ir Konstancijos Gerbut antrasis sūnus. Broliai – Braclavo vaivada Mykolas Leonas ir Žemaitijos vyskupas Povilas Pranciškus Sapiega.

Mokėsi Lvovo ir Branevo jėzuitų kolegijose. Po to išvyko į kelionę po Europos šalis su tikslu tęsti mokslus. Pabuvojo Italijoje, Prancūzijoje, Vokietijoje ir Nyderlanduose. Grįžęs į tėvynę 1673 metais, dalyvavo Chotyno mūšyje. 1670-ais metais pusė Alšėnų (su pilimi) perėjo valdyti Kazimierui Vladislovui Sapiegai.

1676 metais Žuravsko mūšyje Kazimieras Vladislovas Sapiega vadovavo dviem įgulom.

1683 metais buvo pasiuntiniu į seimą.

Vienos mūšio dalyvis. Vadovaujant lengvai kavalerijos įgulai, surinktos iš čerkesų, tais pačiais metais atliko žygį į Slovakiją ir Vengriją. 1685 metais gavo stalininko pagalbinio (pastalininkio) pareigybę, o 1686 m. spalį – tapo Lietuvos didžiuoju stalininku.

1686 metų gruodį Kazimieras Vladislovas Sapiega – Lietuvos dvaro paiždininkis. 1689 metų lapkritį gavo Trakų kašteliono pareigybę.

Per ATR karaliaus rinkimus 1697 metais atidavė savo balsą už Augustą Stiptujį, už ką per naujo karaliaus karūnavimą Krokuvoje 1697 m. spalio 1 d. tapo Trakų vaivada.

1699 metų pradžioje sunkiai susirgo. Mirė Kazimieras Vladislovas Sapiega 1703 m. balandžio 29 d. Kopyliuose.

## Šeima ir vaikai
Kazimieras Vladislovas Sapiega buvo vedęs du kartus. 1678 metais vedė Prancišką Kopecaitę (1659–1690), su kuria santuokoje turėjo vaikų:

* Jonas Frederikas Sapiega (1680–1751), Lietuvos didysis kancleris
* Mikalojus Sapiega (1689–1716), Mstislavlio seniūnas
* Justina Ana Sapiegaitė, grafo Juzefo Stefano Krasickio žmona
* Sesilija Sofija Sapiegaitė (1688–1762), 1-mas vyras 1710 metų Bludnevsko seniūnas ir Lietuvos kariuomenės pulkininkas Jonas Karolis Chodkevičius (1686–1712), 2-ras vyras Vilniaus pakamaris Mykolas Tyzenhauzas.

1691 metais, tapus našliu, vedė antrą kartą Aną Vincentą Fredro (m. 1733), su kuria nuo santuokos vaikų nepaliko.

## Literatūra
* Энцыклапедыя гісторыі Беларусі. У 6 т. Т.6. Кн.1: Пузыны – Усая / Беларус. Энцыкл.; Рэдкал.: Г. П. Пашкоў (галоўны рэд.) і інш.; Маст. Э. Э. Жакевіч. – Мн.: БелЭн, 2001. – [591] с.: іл. ISBN 985-11-0214-8 С.222-228

## Nuorodos
* Vladislovas Sapiega h. Lis

|-
Silezijos technikos universitetas

**Silezijos technikos universitetas** () – valstybinė aukštoji mokykla Glivicėse, Lenkijoje. Lenkijos aukštųjų mokyklų reitinge jis užima 19 vietą, tuo tarpu pasaulio reitinguose – 814 (pagal pasaulinį *Webometrics Ranking of World Universities* 2016 m. reitingą).

Technikos universitetas Katovicuose buvo įsteigtas 1945 m. gegužės 24 d. Kai kurie fakultetai buvo ten tiesiogiai įsteigti, kai kurie – perkelti iš Krokuvos. Prie politechnikos prisijungė taip pat profesoriai iš buvusiųjų Lvovo universitetų. Tačiau labai greitai paaiškėjo, kad Katovicuose yra per mažai vietos įsteigtam universitetui, todėl iš karto buvo pradėta ieškoti nauja vieta. 1946 m. buvo patvirtintas sprendimas perkelti aukštąją mokyklą į Glivices. Su laiku papildomi fakultetai buvo įsteigti Katovicuose ir Zabže.

## Fakultetai
* Architektūros fakultetas
* Automatikos, elektronikos ir informatikos fakultetas
* Statybų fakultetas
* Chemijos fakultetas
* Elektros fakultetas
* Kalnakasybos ir geologijos fakultetas
* Aplinkos inžinerijos ir energetikos fakultetas
* Taikomosios matematikos fakultetas
* Mechanikos ir technologijos fakultetas
* Medžiagų mokslo ir metalurgijos fakultetas (Katovicai)
* Transporto fakultetas (Katovicai)
* Biomedicininės inžinerijos fakultetas (Zabžas)
* Organizacijų ir verslo vadybos fakultetas (Zabžas)

## Rektoriai


Vaizdas:Gliwice Wrocławska Wydział Architektury Politechniki Śląskiej 04 09 2011 P9049539.jpg|Architektūros fakultetas
Vaizdas:Politechnika Śląska - Wydział Budownictwa1.jpg|Statybų fakultetas
Vaizdas:Politechnika Śląska - Wydział Chemiczny2.jpg|Chemijos fakultetas
Vaizdas:Politechnika Śląska - Wydział Elektryczny1.jpg|Elektros fakultetas
Vaizdas:Polsl mt 1.JPG|Mechanikos ir technologijos fakultetas
Vaizdas:Katowice - Gmach Politechniki Śląskiej 01.jpg|Medžiagų mokslo ir metalurgijos fakultetas


## Šaltiniai
Anita Spanner

**Anita Spanner** (g. 1960 m. gruodžio 22 d. Štirija) – Austrijos dainininkė.

1984 m. atlikėja su daina „Einfach weg“ () atstovavo Austrijai Eurovizijos konkurse, vykusiame Liuksemburge. Nors nacionalinėje atrankoje dainai nebuvo lygių ir pergalė pelnyta užtikrintai, tačiau tarptautiniame konkurse daina liko nepastebėta. Gavusi tik 5 taškus, Austrijos atstovė liko paskutinėje 19 vietoje.

Vėliau Anita išleido dar kelias dainas, tačiau jos nesusilaukė tokios sėkmės Austrijoje kaip 1984 m. eurovizinis kūrinys. 1991 m. atlikėja dar kartą bandė savo laimę konkurse, tačiau tą kartą daina „Land in Sicht“ nacionalinėje atrankoje aplenkė tik tris kūrinius ir liko 7 vietoje.

1990-ųjų viduryje Anita ištekėjo ir šeimos įsipareigojimai privertė ją sustabdyti savo muzikinę veiklą. Iki 2008 m. dirbo teisininke, o šiuo metu ji yra grupės Hit4You narė.

## Nuorodos
* Grupės Hit4You tinklalapis 

|-
Neteisėtas įsibrovimas

**Neteisėtas įsibrovimas** () – 1992 m. JAV sukurtas trileris. Aktorius Ray Liotta buvo nominuotas geriausio piktadario apdovanojimui gauti „MTV kino apdovanojimuose“.

Interneto svetainėje Rotten Tomatoes juosta vertinama 75% teigiamų atsiliepimų.

## Pagrindiniai aktoriai
: *Aktorius – vaidmuo*
* Kurt Russell – Maiklas Karas
* Ray Liotta – policininkas Pytas Deivisas
* Madeleine Stowe – Karen Kar
* Roger E. Mosley – policininkas Rojus Koulas
* Ken Lerner – Rodžeris Grehemas
* Deborah Offner – Penė, Karen draugė
* Andy Romano – kapitonas Raselas Heizas

## Turinys

Vieną naktį į sutuoktinių Karų namus įsibrovė vagis. Maiklas išgirdo triukšmą ir nusikaltėlis pabėgo, gerokai išgąsdinęs Karen. Pora iškvietė policiją ir netrukus pas juos atvyko budintys policininkai Pytas ir Rojus. Simpatiškajam Pytui iš karto patiko Karen ir šis pradeda dažnai lankytis jų namuose. Pradžioje Karai džiaugiasi naujuoju pažįstamu, kuris padeda jiems įsirengti naujausią signalizaciją ir netgi paima Maiklą į budėjimą, kad šis susipažintų su policininkų darbu. Vis dėlto netrukus Karai supranta, kad Pytas rimtai susižavi Karen ir ima laikyti Maiklą kliūtimi judviejų bendrai laimei. Supratę, kad gražiuoju įkyriu policininku atsikratyti nepavyks, Karai kreipiasi pagalbos į Pyto viršininkus, tačiau jų žodis prieš pareigūno liudijimą nieko nereiškia. Galiausiai Maiklas uždaromas į areštinę dėl suklastoto kaltinimo narkotikų laikymu, ir Pytas, pats padėjęs įrengti Karų namuose signalizaciją, ateina pas Karen, tikėdamasis galų gale pelnyti jos pasitikėjimą ir meilę...
Bravo (grupė)

**Bravo** buvo ispanų devintojo dešimtmečio muzikinė grupė.

Grupė susikūrė 1982 metais, su panašia į ABBA sudėtimi (du vyrai ir dvi moterys).

Bravo išgarsėjo Ispanijoje, kai jie buvo išrinkti atstovauti savo šaliai 1984 m. Eurovizijos dainų konkurse. Kolektyvas atliko dainą „Lady, Lady“ ir su 106 taškais finišavo trečioje vietoje. Daina tapo hitu Ispanijoje, Vakarų Vokietijoje ir Lotynų Amerikoje. Grupė buvo pakviesta į daugelį renginių Lotynų Amerikoje (Meksikoje, Kolumbijoje, Čilėje, Venesueloje, Dominikos Respublikoje, ir t. t.) ir dalyvavo Viña del Mar festivalyje Čilėje. Bravo iki grupės iširimo 1985-aisais išleido du albumus.

## Albumai
* *Bravo*
* *Noche a noche*

## Nuorodos
* Daina ''Lady, Lady''

|-
Blankenheimas (Šiaurės Reinas-Vestfalija)

**Blankenheimas** () – Vokietijos municipalitetas Oiskircheno rajone (Šiaurės Reinas-Vestfalija). Municipalitetą sudaro 17 vietinių bendruomenių ().

## Geografija

Blankenheimas yra žemuose Aifelio kalnuose, maždaug už 27 km į pietvakarius nuo Oiskircheno.

Blankenheimo centre, iš vieno iš namų rūsių išteka Aro upė.

## Istorija
721 m. Blankenheimas buvo dokumentuose paminėtas pirmą kartą kaip *Blancio*. Šiandien Aifelio dialektu municipalitetas vadinamas *Blangem*.

Gyvenvietėje jau daug metų rengiami karnavalai.

## Galerija

Bahnhof Blankenheim Wald.JPG|Blankenheimo geležinkelio stotis
Karneval in Blankenheim.JPG|Karnavalas Blankenheime
Blankenheim 1 Burgblick.JPG|Blankenheimo pilies vaizdas
Banner Blankenheim.svg|Miesto vėliava


## Nuorodos

* Miesto avetainė  (vokiečių k.)
* Turistinė informacija  (vokiečių k.)
* Eifel Museum Blankenheim  (vokiečių k.)
Kristupas Mykolas Sapiega

**Kristupas Mykolas Sapiega** (1607 m. rugpjūčio 10 d., Ružanai – 1631 m. rugpjūčio 17 d.) – LDK valstybinis veikėjas, Lietuvos didysis pastalininkas (1630–1631 m.) ir Lietuvos didysis raštininkas (1631 m.).

## Biografija
Lietuvos magnatų Sapiegų giminės, Čereisko-Ružano linijos atstovas, herbo „Lis“ savininkas, Lietuvos didžiojo kanclerio Leono Sapiegos (1557–1633) vyresnysis sūnus nuo antros santuokos su Elžbieta Radvilaite (iki 1586–1611). Turėjo brolius Joną Stanislovą ir Kazimierą Leoną.

Po namų mokslo ir mokymosi Vilniaus akademijoje baigimo Kristupas Mykolas Sapiega 1621 metais buvo išsiųstas su jaunesniuoju broliu Kazimieru Leonu tęsti mokslus užsienyje. Mokėsi Miunchene, Ingolštate. 1624 metais susirgo tuberkulioze ir kartu su jaunesniuoju broliu sugrįžo į tėvynę. Po neužsitęsusio gydymosi Kristupas Mykolas Sapiega pakartotinai išvyko į užsienį, 1627 metais įstojo į Lioveno universitetą. Vėliau gyveno, po to išvyko į Italiją, kur mokėsi Bolonijos (1628) ir Padujos universitetuose (1629). Progresuojanti liga privertė vėl grįžti namo.

1629 ir 1630 metais buvo du kartus renkamas į seimą. 1630 rugpjūtį gavo Lietuvos didžiojo pastalininkio pareigybę, o 1631 metų kovą tapo Lietuvos didžiuoju raštininku.

Mirė nuo tuberkuliozės 1631 metų rugpjūčio 17 d., nebuvo vedęs, vaikų nepaliko.

Buvo užsiėmęs istorine ir literatūrine veikla, buvo Dmitrijaus Apsišaukėlio istorijos autorius – „*Opowiedzenie dziejów Dymitra cara*» и труда «*Theses politicae ex Aristotelis libris de republica*“.

## Literatūra
* Вялікае княства Літоўскае: Энцыклапедыя. У 3 т. / рэд. Г. П. Пашкоў і інш. Т. 2: Кадэцкі корпус – Яцкевіч. – Мінск: Беларуская Энцыклапедыя, 2005. – 788 с.: іл. ISBN 985-11-0378-0.
Anabela

**Anabela Braz Pires** (g. 1976 m. rugsėjo 22 d. Almadoje) – Portugalijos dainininkė ir muzikinio teatro aktorė, gimtojoje šalyje geriausiai žinoma pirmuoju jos vardu **Anabela**.

## Biografija

Anabela Braz Pires gimė 1976 m. rugsėjo 22 d. Almadoje, Lisabonos regione. Dainuoti profesionaliai pradėjo nuo aštuonerių metų, dalyvaudama įvairiuose vaikų festivaliuose. 1989 metais, būdama 12-kos, laimėjo *Grande Noite do Fado* konkursą. Tais pačiais metais ji atstovavo Portugalijai UNICEF dainų šventėje Nyderlanduose, kur užėmė antrąją vietą ir pelnė Danny Kaye apdovanojimą už geriausią dainos interpretaciją.

1991 metais dalyvavo Tarptautiniame Sopoto dainų festivalyje, su daina „Brother“ atstovaudama Portugalijai. 1991 ir 1992 metais, atlikėja išleido albumus „Anabela“ ir „Encanto“.

1993 m. Anabela po pergalės *Festival RTP da Canção* konkurse išrinkta atstovauti Portugalijai 1993 m. Eurovizijoje, kuri vyko Milstrite, Airijoje. Konkurse atlikėja atliko dainą „A cidade (até ser dia)“. Iš kitų šalių gavusi 60 taškų, Anabela užėmė dešimtąją vietą. Eurovizinė daina buvo įtraukta į atlikėjos trečiąjį albumą „A cidade, até ser dia“, kuris išėjo 1993 metais.

## Diskografija
* *Anabela* (1991)
* *Encanto* (1992)
* *A cidade, até ser dia* (1993)
* *Primeiras Águas* (1996)
* *Origens* (1999)
* *Aether* (2005)
* *Encontro* (2006) (su Carlos Guilherme)
* *Nós* (2010)

## Nuorodos

* Daina ''A cidade (até ser dia)''

|-
Trutnovas

**Trutnovas** (; ) – miestas Hradec Kralovės krašte, Čekijoje. Trutnovo rajono administracinis centras. 30 860 gyventojų (2013 m. duomenys). Įsikūręs Krkonošių papėdėje.

## Istorija
Trutnovas įsikūręs ant XII a. slavų gyvenvietės, vadintos *Úpa*, pagal šalia tekančią upę. Pirmą kartą paminėta 1260 m. Gyvenantys vokiečiai gyvenvietę pavadino *Trautenau*, iš kurio kilo dabartinis miesto pavadinimas. Iki 1945 m., vokiečiai sudarė gyventojų daugumą.

## Miestų partnerystė

*  Kamena Gura, Lenkija
*  Kempnas, Lenkija
*  Lohfeldenas, Vokietija
*  Senica, Slovakija
*  Stšelinas, Lenkija
*  Svidnica, Lenkija
Šumperkas

**Šumperkas** (; ) – miestas Olomouco krašte, Čekijoje. Šumperko rajono administracinis centras. 26 806 gyventojai (2014 m. duomenys). Vadinamas *„Vartai į [[Hruby Jesenykas|Hruby Jesenyko]] kalnus“*.

## Etimologija
Miesto pavadinimas vokiškas, sudarytas iš dviejų žodžių: būdvardžio „schön“, reiškiančio *grožį* ir veiksmažodžio „berg“ – *kalva* arba *kalnas*. Čekų kalba pavadinimas buvo fonetinė transkripcija „Šenberk“ (schön=šen; berg=berk), vėliau pakeistas į „Šumberk“ ir galiausiai į „Šumperk“.

## Istorija
Manoma, kad Šumperkas buvo įkurtas antroje XIII a. pusėje vokiečių iš Silezijos. Rašytiniuose šaltiniuose pirmą kartą paminėtas 1281 m.
Muhamed Bešić

**Muhamedas Bešičius** (g. 1993 m. rugsėjo 10 d. Berlyne) – futbolininkas, Bosnijos ir Hercegovinos nacionalinės rinktinės atraminis saugas.

## Karjera
Bešičius gimė Vokietijoje, emigrantų iš Bosnijos ir Hercegovinos šeimoje. Būdamas 9, jis pradėjo lankyti futbolo treniruotes „Tennis Borussia Berlin“ klube. Sulaukęs 16, jis pasirašė sutartį su Bundeslygoje rungtyniaujančiu „Hamburger SV“ klubu. 2010 m. jis pratęsė kontraktą iki 2013 m., tačiau karjera komandoje netikėtai nutrūko: 2012 m. kovo mėn. futbolininkas buvo suspenduotas dėl klubo drausmės pažeidimų bei konflikto su treneriu Torsten Fink.

2012 m. persikėlė į Vengriją, kur pasirašė sutartį su „Ferencvárosi TC“ klubu. Per dvejus metus įsitvirtino ne tik pagrindinėje sudėtyje, buvo pradėtas kviesti į nacionalinę rinktinę.

2014 m. liepą, po sėkmingo pasirodymo Pasaulio čempionate, Bešičius už 4 mln. svarų sterlingų persikėlė į Angliją, kur tapo „Everton FC“ komandos nariu. Jo debiutas Premier League susiklostė itin nesėkmingai: rungtynėse su „Chelsea FC“, pasirodęs po keitimo 89 minutę, jis pirmu lietimo prarado kamuolį, kurį perėmę varžovai pelnė paskutinį rungtynių įvartį („Evertonas“ pralaimėjo 3 – 6).

2025 m. sausio mėn. persikėlė į FK Spartak Subotica (Serbija).

## Rinktinė
Savo šalies U–21 rinktinėje Bešičius debiutavo 2010 m. rudenį rungtynėse su Italija ir šioje komandoje sužaidė 10 rungtynių bei pelnė 2 įvarčius.

Tų pačių metų lapkritį jis buvo pakviestas ir į pagrindinę šalies rinktinę. Debiutuodamas rungtynėse su Slovakija jis tapo jauniausiu futbolininku, atstovavusiu Bosnijos ir Hercegovinos komandai. XX pasaulio futbolo čempionate Bešičius žaidė visose 3 rinktinės rungtynėse, tačiau komanda savo grupėje užėmė 3 vietą ir į kitą etapą nepateko.

## Dalyvavimas čempionatuose

|}

## Išnašos

## Nuorodos
* 
*
Strakonicės

**Strakonicės** (; ) – miestas Pietų Čekijos krašte, Čekijoje. Volinkos ir Otavos upių santakoje. Strakonicių rajono administracinis centras. 22 922 gyventojai (2014 m. duomenys).

## Istorija
Manoma, kad gyvenvietė susikūrė XII a. antroje pusėje. Pirmą kartą paminėta 1243 m. 1367 m. suteiktos miesto teisės.

## Galerija

ST hrad od JZ Rumpal aJelenka DSCN5627.JPG|Strakonicių pilis
Strakonice-municipal office.jpg|Savivaldybės pastatas
Pivovar Strakonice, Dudák.JPG|Strakonicėse gaminamas alus
Taksistė

**Taksistė** () – 1977 m. Italijoje sukurta komedija apie jauną moterį, paveldėjusią tėvo taksi verslą ir nuolat įsiveliančią į netikėtas situacijas.

## Pagrindiniai aktoriai
: *Aktorius – vaidmuo*
* Edwige Fenech – Marsela
* Aldo Maccione – Adonis
* Michele Gammino – Valteris
* Gianfranco D‘Angelo – Izidorius
* Alvaro Vitali – Alvaro
* George Hilton
* Enzo Cannavale
Blogos mintys

**Blogos mintys** () – 1976 m. Italijoje sukurta komedija.

## Pagrindiniai aktoriai
: *Aktorius – vaidmuo*
* Ugo Tognazzi – Mario Marani
* Edwige Fenech – Frančeska Marani
* Paolo Bonacelli – Antonijo Marani
* Yanti Somer – Paola

## Turinys

Mario – sėkmingą karjerą darantis teisininkas, turintis gražią žmoną ir gerą reputaciją. Tačiau greta šios išorinės sėkmės jis yra nuolat kamuojamas blogų minčių apie savo žmoną. Mario nuolat atrodo, kad žmona jam neištikima, kiekvieną kartą matydamas ją kalbant su vienu iš draugų jis įtaria esąs išduotas.

Kartą dėl rūko Mario lėktuvo reisas atidedamas ir šis, grįžę namo, randa miegančią žmoną bei pastebi vyriškį, besislepiantį jo ginklų spintoje. Neišsiduodamas žmonai, Mario užrakina spintą, o kitą dieną su šia išsiruošia į medžioklę, vis kankinamas minčių apie neištikimybę...
Kaizerpfalcas

**Kaizerpfalcas** (), *imperatoriaus rūmai*, *kėnigspfalcas* (), * karaliaus rūmai* – Šventosios Romos imperijos pilis, kurią imperatorius naudodavo kaip laikiną savo būstinę. Rečiau taip vadindavo vyskupui priklausiusią pilį, kurioje jis, kaip valdos valdovas (), turėjo sudaryti sąlygas apsigyventi karaliui ir jo dvarui, maitinti juos. Ši pareiga vadinta .

## Pavadinimo kilmė
Žodis  kilęs iš  'imperatorius' (iš  'cezaris, imperatorius') +  'rūmai' (iš  'rūmai'). 
Analogiškai sudarytas ir  'karaliaus rūmai'. kur  'karalius'. 

## Aprašas ir paskirtis

Viduramžių karaliai Šventosios Romos imperijoje nevaldydavo iš savo sostinės, jie palaikydavo asmeninius ryšius savo vasalais jų teritorijose. Toks valdymas buvo vadinamas *klajojamuoju karaliavimu* ar *apvažiuojamuoju karaliavimu* (; ). Istoriškai tiksliau rūmus vadinti *kėnigspfalcas* ('karaliaus rūmai'), kadangi tokias pilis statydavo ir jose apsistodavo karaliai. Terminas *kaizerpfalcas* imtas labiau naudoti XIX a. Karalius tapdavo imperatoriumi tik po imperatoriškojo karūnavimo. 

Skirtingai nuo įprastinių rūmų *pfalcai* nebuvo nuolatinės rezidencijos. Juose imperatoriai apsistodavo tam tikram laikotarpiui, paprastai trumpesniam nei metai. Ir *pfalcai* ne visada buvo dideli rūmai, kartais tai būdavo nedidelės pilys ar įtvirtintos medžioklės sodybos, pvz., Bodfeldo kėnigspfalcas Harce. Bet dažniausiai tai būdavo didelės sodybos (), kuriose pakakdavo vietos karaliui, jo dvariškiams ir palydai (dažnai keliems šimtams žmonių) bei svečiams pramisti ir apsigyventi. Reikėjo vietos ir daugybei arklių. 

Tokie karališki dvarai buvo vadinami  ar ). Jie būdavo netoli vyskupų rezidencijų, didžiųjų abatijų, karaliaus nuosavybėje buvusių miestų ar kaimo vietovėse karaliaus valdų centre. *Pfalcus* paprastai statydavo kas 30&nbsp;km, t. y., vienos dienos kelionės nuotoliu. 

Pfalcas paprastai turėdavo:
*  – rūmai, kuriuose būdavo:
**  'didžioji salė',
**  'pfalco koplyčia'
*   'dvaro sodyba' – kaimo vietovėje. 

Pfalcuose karaliai ir imperatoriai tvarkydavo valstybės reikalus, vesdavo imperinio teismo sesijas, švęsdavo svarbias bažnytines šventes. Pfalcų administratoriai būdavo pfalcgrafai (kitaip dar grafai palatinai), kurie valdydavo vietoje imperatoriaus ar karaliaus.  

Pfalcai skyrėsi savo funkcijomis:
* Svarbiausi buvo rūmai, kuriuose valdovai praleisdavo žiemą, jie būdavo vadinami  'žiemos rūmai'. 
* Rūmai, kuriuose būdavo švenčiama vadinosi  'švenčių rūmai'. 
* Atskira kategorija buvo rūmai, kuriuose švęsdavo Velykas, juos vadino  'Velykų rūmai').

Didesnieji rūmai paprastai būdavo miestuose, kurie turėdavo ypatingų teisių (pvz., imperinis betarpiškumas) arba kuriuose būdavo vyskupų būstinės ar imperinės abatijos. 

Štaufenų laikais įtakingi imperiniai kunigaikščiai ėmė demonstruoti savo galią statydami nuosavus *pfalcus*. Tokių rūmų pavyzdžiai yra Henriko Liūto *Dankwarderode* pilis Braunšveige, Vartburgo pilis netoli Eizenacho. Abu šie pastatai buvo tokio paties bendro plano kaip ir Štaufenų *pfalcai* ir tokio paties dydžio.
Rimantas Indrišionis

**Rimantas Indrišionis** (1959 m. gegužės 22 d. Noriuose, Pasvalio rajone – 2013 m. kovo 26 d. Pasvalyje) – aviamodeliuotojas, pedagogas. F1A klasės sklandytuvų modelių daugkartinis Lietuvos, Baltijos šalių, SSRS čempionas, Europos čempionato prizininkas.

## Biografija
1977 m. baigė Vaškų vidurinę mokyklą. 1981 m. baigė Vilniaus pedagoginį institutą, dirbo mokytoju Pasvalio Petro Vileišio vidurinėje mokykloje, 2000–2012 m. buvo Valakėlių pagrindinės mokyklos, 2012–2013 m. Pasvalio specialiosios internatinės mokyklos direktorius.

R. Indrišionis buvo vedęs, žmona – pedagogė Vitalija Indrišionienė. Mirė pakeliui į darbą, staiga sustojus širdžiai. Palaidotas Pasvalio miesto kapinėse (Stoties g.).

## Sporto pasiekimai
Pradėjo modeliuoti 1978 m. Vilniuje (vad. A. Pranskėtis). 1980 m. įgijo SSRS sporto meistro vardą.

F1A klasės sklandytuvų modelių daugkartinis Lietuvos (1980–1982, 1987–1988, 1990, 1995–1997, 2002 m.) ir SSRS (1988 m.) čempionas, prizininkas (1984 m. – 2 vieta, 1986 m. – 3 vieta). 1986 m. SSRS tautų spartakiadoje ir 1989 m. SSRS taurės varžybose – 3 vietą.

1999 m. tapo Baltijos šalių čempionu, 2001 m. laimėjo Baltijos šalių taurę. 5 kartus laimėjo (2001–2002, 2004–2006 m.) Lietuvos taurę bendrojoje įskaitoje, 2004 m. Estonian Cup (Pasaulio taurės etapo) varžybose užėmė 1 vietą, 2004 m. Europos čempionate – 3 vietą komandinėje įskaitoje (asmeninėje – 9 vietą).

## Šaltiniai

## Nuorodos
* Apie Rimantą Indrišionį ''Lietuvos sporto enciklopedijoje'' 
* Aviacijos atminimo šventė Tetirvinuose
Poznanės technikos universitetas

**Poznanės technikos universitetas** () – valstybinė aukštoji mokykla Poznanėje, Lenkijoje. Lenkijos aukštųjų mokyklų reitinge jis užima 16 vietą, tuo tarpu pasaulio reitinguose – 1042 (pagal pasaulinį *Webometrics Ranking of World Universities* 2013 m. reitingą).

Mašinų gamybos valstybinė aukštoji mokykla Poznanėje ( buvo įsteigta 1919 m. Po II pasaulinio karo pabaigos jos pavadinimas ir statusas buvo pakeistas į pusiau akademinę Valstybinę inžinierių mokyklą (). Technikos universiteto statusą () jai buvo suteiktas 1955 m.

2002 m. sausio 23 d. universitetas Garbės daktaro laipsnį suteikė VGTU prorektoriui, statybos dėstytojui Edmundui Zavadskui.

## Fakultetai
* Architektūros fakultetas
* Statybos ir aplinkos inžinerijos fakultetas
* Mašinų gamybos ir verslo vadybos fakultetas
* Elektronikos ir telekomunikacijų fakultetas
* Elektros fakultetas
* Techninės fizikos fakultetas
* Informatikos fakultetas
* Vadybos inžinerijos fakultetas
* Darbinių įrenginių ir transporto fakultetas
* Cheminių technologijų fakultetas

## Rektoriai


Vaizdas:Poznan, budova univerzity.JPG|Mašinų gamybos ir verslo vadybos fakultetas
Vaizdas:Poznan piotrowo wydzial budownictwa pp.jpg|Statybos ir aplinkos inžinerijos fakultetas
Vaizdas:2005063030 (Politechnika Poznańska, Centrum Wykładowo-Konferencyjne).png|Konferencijų ir paskaitų centras
Vaizdas:PP WEiT entrance.jpg|Elektronikos ir telekomunikacijų fakultetas
Vaizdas:PP św. Roch konar Poznań.JPG|Akademinis miestelis


## Šaltiniai
Vyras su auksiniu teptuku

**Vyras su auksiniu teptuku** () – 1969 m. Vakarų Vokietijoje ir Italijoje sukurta erotinė komedija.

## Pagrindiniai aktoriai
: *Aktorius – vaidmuo*
* Wili Colombini – Arčis
* Edwige Fenech – Hong-Kong
* Marcella Michelangeli – Luiza 
* Rainer Basedow – Egonas 

## Turinys

Filme pasakojama apie ne itin vykusio dailininko ir menininko hipio Arčio laisvą ir nerūpestingą gyvenimą, kuriame netrūksta draugų, vakarėlių ir moterų. Jo draugė Hong-Kong taip pat linksminasi kartu, vilioja kitus vyrus ar pozuoja nuoga, tačiau netrukus Arčiu susidomi kita moteris, blondinė Luiza...
Sielvartaujanti našlė norėtų padėkoti

**Sielvartaujanti našlė norėtų padėkoti** () – 1973 m. itališka erotinė komedija, kurioje pagrindinį vaidmenį atliko aktorė Edwige Fenech.

## Siužetas

Turtuolis Salvatorė Prevosti, skubėdamas namo pas savo jauną žmoną Katariną, žuvo avarijoje. Paaiškėja, kad velionis paiko didelį turtą, tačiau nepasirūpino testamentu, todėl dabar į jį pretenduoja ne tik jaunoji našlė, bet jo broliai Tonazo ir Nikolino. 

Nenorėdama prarasti turto, Katarinos motina Frančeska (velionio uošvė), randa įstatymo spragą – jei pasirodytų, kad žmona yra nėščia ir susilauktų kūdikio, ji taptų vienintele paveldėtoja. Taigi, apsukrioji motina ir duktė turi 300 dienų, kad „susilauktų“ vaiko, tačiau broliai, kurie beveik visi yra žemo intelekto banditai ir nusikaltėliai, nusiteikę bet kokiomis priemonėmis sutrukdyti Katarinos motinos užmačioms. Jie ima dieną naktį saugoti namus, kad į juos nepatektų joks vyras ir taip apsisaugoti nuo galimos apgavystės.
 
Kai atrodo, kad moterų planas nepavyks, į namus patenka vagis Karlo, besitikintis rasti sąskaitas, galinčias įrodyti jo skolas velioniui. Kadangi namas saugomas, paaiškėja, kad iš jo ištrūkti kur kas sunkiau, nei patekti vidun, tuo tarpu motina visais būdais stengiasi priversti jį permiegoti su Katarina. Iš jaudulio Karlo tai niekaip nepavyksta padaryti ir galiausiai į gundymo procesą priversta įsitraukti ir motina...

## Pagrindiniai aktoriai
: *Aktorius – vaidmuo*
*Edwige Fenech – Katarina Prevosti
* Carlio Giuffre – Karlo Bručeli
* Didi Perego – Frančeska
* Guido Leontini – Tonazo Prevosti
* Pino Ferrara – Nikolino Prevosti
Lietuvos moterų imtynių rinktinė

**Lietuvos moterų imtynių rinktinė** – nacionalinė šalies moterų rinktinė, Lietuvai atstovaujanti imtynių tarptautinėse varžybose. Rinktinės veiklą koordinuoja Lietuvos imtynių federacija.  Išskiriamos suagusiųjų,  jaunimo ir jaunių rinktinės.

## Lietuvos moterų imtynių suaugusių rinktinė
;2014 m. 
Justina Labakojienė, Vaida Puidaitė, Giedrė Balčiūnaitė, Deimantė Butavičiūtė, Eglė Žukauskaitė, Ingrida Juciūtė, Indrė Bubelytė,  Aistė Balčiūnaitė,  Aligija Venslovienė,  Danutė Domikaitytė, Giedrė Blekaitytė, Tatjana Fiodorova 

;Rinktinės treneriai
Aivaras Kaselis, Andrius Stočkus

## Nuorodos
* LIF oficiali svetainė
Estijos moterų futbolo rinktinė

**Estijos moterų futbolo rinktinė** – nacionalinė šalies moterų rinktinė,  Estijai atstovaujanti futbolo tarptautinėse varžybose. Kapitonė Kairi Himanen. Daugiausiai rungtynių žaidė Kaire Palmaru (dalyvavo 85 rungtynėse). Rinktinės veiklą koordinuoja Estijos futbolo federacija. 

## Istorija
1994 m. rugpjūčio 19 d. sužaidė pirmąsias tarptautines rungtynes Kaune, prieš Lietuvos rinktinę. Lietuvaitės sutriuškino varžoves rezultatu 3-0.

## Treneriai

*  Anastassia Morkovkina 
*  Aleksandra Ševoldajeva

## Žaidėjos

; vartininkės
* Victoria Vihman
* Katarina Elisabeth Käpa
; gynėjos
* Siret Räämet 
* Kelly Rosen (kapitonė)
* Annegret Kala
* Kristiina Tullus
* Helina Tarkmeel
; saugės
* Karola Purgats
* Liselle Palts
* Lisandra Rannasto
* Katrin Kirpu
* Anette Salei
* Aleksandra Kelli
* Anastasija Fjodorova
* Loviise Männiste
* Mari Liis Lillemäe
* Kairi Himanen 
; puolėjos
* Vlada Kubassova
* Kristina Teern
* Getter Saar
* Anželika Jotkina

## Pasiekimai
; Baltijos moterų futbolo taurė ():
* **Čempionės (12):** 2003, 2004, 2005, 2006, 2008, 2009, 2010, 2012, 2013, 2014, 2022, 2024 m.

## Rezultatai
;Spalvų reikšmės

### 2025 m.
----

* 2025 m. lapkričio 29 d. lietuvės draugiškose rungtynėse rezultatu 2–0 palaužė estes.
----
**Lietuvos rinktinės startinė sudėtis:** Meda Šeškutė (46 min. Greta Lukjančukė), Algimantė Mikutaitė (71 min. Greta Valikonienė), Tereza Romanovskaja, Ugnė Lazdauskaitė, Rimantė Jonušaitė, Lolita Žižytė (71 min. Loreta Rogačiova), Marija Galkina (46 min. Monika Grikšaitė), Milda Liužinaitė, Justina Blaževičiūtė (46 min. Ema Kriaučiūnaitė), Austė Bernotaitė (87 min. Athena Diachenko), Liucija Bernotaitė.

Atsargoje: Kamilė Vaičiulaitytė, Laura Kubiliūtė, Viltė Švarcaitė, Emilija Giržutaitė.

## Šaltiniai

## Nuorodos
* Oficialus puslapis
* FIFA profilis
Rita Guerra

**Rita Maria de Azevedo Mafra Guerra**, žinoma kaip **Rita Guerra** (g. 1967 m. spalio 22 d., Lisabonoje) – portugalų dainininkė.

1992 metais Rita bandė laimę patekti į „Euroviziją“, tačiau nacionaliniame finale su daina *Meu amor inventado em mim* užėmė antrą vietą ir dalyvauti negalėjo. Tais pačiais metais atlikėja išleido debiutinį albumą „Pormenores sem a minima importância“.

2003 m. Portugalijos televizijos kanalo RTP sprendimu išrinko Ritą Portugalijos atstove 2003 m. „Eurovizijos“ dainų konkurse, vykusiame Rygoje, Latvijoje. Pagal nacionalinės atrankos rezultatus buvo pasirinkta daina „Deixa-me sonhar (só mais uma vez)“, su kuria dainininkė dalyvavo konkurse. Nepaisant teigiamų atsiliepimų iš kritikų, Rita Eurovizijoje vos su 13 taškų užėmė 22 vietą. Daugiausia taškų (6) gavo iš Prancūzijos.

## Diskografija

### Albumai
* *Pormenores sem a minima importância* (1992)
* *Independence Days* (1995)
* *Desencontros* (2000)
* *Rita* (2005; reedycja w 2006)
* *Sentimento* (2007)
* *Luar* (2010)
* *Retrato* (2011)

### Koncertiniai albumai
* *As Canções do Século* (1994)
* *O melhor de acústico ao vivo* (2008)
* *Ao vivo no CCB* (2013)

## Nuorodos
* Daina ''Deixa-me sonhar (só mais uma vez)''

|-
Jekaterina Riabova

**Jekaterina Dmitrijevna Riabova** (; g. 1997 m. rugpjūčio 4 d. Ščiolkove) – Rusijos dainininkė.

2009 m. atstovavo Rusijai 2009 m. vaikų „Eurovizijos“ konkurse Kijeve. Su daina „Malenkij princ“ atlikėja iš 13 dalyvių užėmė antrąją vietą, surinkusi 116 taškų ir nuo nugalėtojo Ralf Mackenbach iš Nyderlandų atsiliko tik 5-iais taškais. 2011 metais po pergalės *Natsionalnij Otbor 2011* atrankoje, dar kartą išrinkta atstovauti Rusijai vaikų „Eurovizijoje“. Konkurse Jekaterina atliko dainą „Kak Romeo i Dzhulyetta“. Iš kitų šalių gavusi 99 taškus (10 taškų gavo iš Lietuvos), dainininkė užėmė ketvirtą vietą.

Jekaterina yra pirmoji dainininkė, du kartus dalyvavusi vaikų Eurovizijos konkurse.

## Nuorodos
* Neoficialus atlikėjos tinklalapis 

|-